REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/288-14

3. oktobar 2014. godine

B e o g r a d

Z A P I S N I K

34 SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 3. OKTOBRA 2014. GODINE

Sednica je počela u 9,00 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Mujo Muković, zamenik člana Odbora Veroljuba Arsića, Dragan Šormaz, zamenik člana Odbora Katarine Rakić, Dragan Nikolić, Jasmina Obradović, zamenik člana Odbora Biljane Pantić Pilja, Svetislav Vukmirica, Nenad Nikolić, zamenik člana Odbora Aleksandra Jablanovića, Tanja Tomašević Damnjanović, Žarko Mićin, Balint Pastor, Mirko Čikiriz, Vesna Besarović i Vesna Martinović.

 Sednici nisu prisustvovali: prrof. dr Janko Veselinović, Žarko Obradović, Neđo Jovanović i Petar Petrović, kao ni njihovi zamenici.

 Sednici su prisustvovali Marijan Blešić, predstavnik Sektora za fiskalni sistem i Saša Novaković, viši savetnik u Sektoru za imovinsko-pravne poslove iz Ministarstva finansija.

Na predlog predsednika Odbora, jednoglasno je usvojen sledeći

D n e v n i r e d :

 1. Razmatranje amandmana na Predlog zakona o izmenama Zakona o javnoj svojini, koji je podnela Vlada;

 2. Razmatranje amandmana na Predlog zakona o izmeni Zakona o poreskom postupku i poreskoj administraciji, koji je podnela Vlada.

Prva tačka dnevnog reda. Razmatranje amandmana na Predlog zakona o izmenama Zakona o javnoj svojini, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama Zakona o javnoj svojini i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Vesna Martinović i Borislav Stefanović;

- na član 1. koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi;

- na član 1. koji su zajedno podneli narodni poslanici Marko Đurišić, Janko Veselinović, Branka Karavidić, Biljana Hasanović-Korać, Snežana Malović, Goran Bogdanović, Ninoslav Stojadinović i Slobodan Homen;

- na član 1. koji su zajedno podneli narodni poslanici Zoran Živković i Vladimir Pavićević;

- na član 2. koji su zajedno podneli narodni poslanici Vesna Martinović i Borislav Stefanović;

- na član 2. sa ispravkom, koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi;

- na član 2. koji su zajedno podneli narodni poslanici Marko Đurišić, Janko Veselinović, Branka Karavidić, Biljana Hasanović-Korać, Snežana Malović, Goran Bogdanović, Ninoslav Stojadinović i Slobodan Homen;

- na član 2. koji su zajedno podneli narodni poslanici Zoran Živković i Vladimir Pavićević.

Odbor je Odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje amandmana na Predlog zakona o izmeni Zakona o poreskom postupku i poreskoj administraciji, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni Zakona o poreskom postupku i poreskoj administraciji i smatra da su u skladu sa Ustavom i pravnim sistemom Republike Srbije amandmani:

- na član 1. koji su zajedno podneli narodni poslanici Vesna Martinović i Borislav Stefanović;

- na član 1. koji su zajedno podeni narodni poslanici Zoran Živković i Vladimir Pavićević;

- na član 2. koji su zajedno podneli narodni poslanici Marko Đurišić, Janko Veselinović, Branka Karavidić, Biljana Hasanović-Korać, Snežana Malović, Goran Bogdanović, Ninoslav Stojadinović i Slobodan Homen.

Odbor je Odluku doneo jednoglasno.

 Odbor je razmotrio i smatra da amandman na član 2. koji su zajedno podneli narodni poslanici Vesna Martinović i Borislav Stefanović, nije u skladu sa članom 196. stav 1. Ustava Republike Srbije, kojim je propisano da se zakoni i svi drugi opšti akti objavljuju pre stupanja na snagu.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

 Sednica je završena u 9.15 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović